உம்மைக் குறி

உம்மைக் குறி (Ampersand) என்பது ஆங்கிலத்தில் இணைப்பிடைச் சொல்லான And என்பதைக் குறிக்கும் குறியீடாகும்.

சொற்பிறப்பியல்
இரண்டு சொற்களை இணைப்பதற்கு இக்குறியீடு பயன்படுத்தப்படுவதால், இது உம்மைக் குறி என அழைக்கப்படுகிறது. And Per Se And என்ற சொற்றொடரிலிருந்தே உம்மைக் குறி என்பதன் ஆங்கிலச் சொல்லான Ampersand எனுஞ்சொல் உருவாகியது.

பயன்பாடு
திருமணம் புரிந்த கணவரையும் மனைவியையும் விளிக்கும்போது உம்மைக் குறி பயன்படுத்தப்படுகிறது (எ-டு: திரு. & திருமதி காந்தி).

ஆங்கிலத்தில் Andஇற்குப் பதிலாக உம்மைக் குறி பயன்படுத்தப்படுவதும் உண்டு (எ-டு: Dog & Cat).

கணினியியல்

பெரும்பாலான விசைப்பலகைகளில் மாற்று விசையுடன் 7ஐ அழுத்துவதன் மூலம் உம்மைக் குறியைப் பெற்றுக் கொள்ள முடியும்.

மேற்கோள்கள்

நிறுத்தக்குறிகள்